**Informatīvais ziņojums**

**par SMS apziņošanas turpināšanu personu informēšanai par Latvijā noteiktajiem Covid-19 epidemioloģiskās drošības pasākumiem**

Saistībā ar Covid-19 infekcijas izplatības tendencēm pasaulē un Eiropā, valstis ir noteikušas dažādus epidemioloģiskās drošības pasākumus, tostarp Latvijā, kur Covid-19 infekcijas izplatība turpina palielināties, kas rada būtisku veselības nozares noslodzi.

Ņemot vērā nestabilo epidemioloģisko situāciju, Latvija cenšas būt elastīga un pieņemt situācijai atbilstošus lēmumus, kā rezultātā regulāri tiek veiktas izmaiņas normatīvajos aktos, kas reglamentē Covid-19 infekcijas izplatības pārvaldību[[1]](#footnote-1) un epidemioloģiskās drošības pasākumus Covid-19 infekcijas izplatības ierobežošanai[[2]](#footnote-2). Ņemot vērā straujo Covid-19 infekcijas izplatīšanos un pieaugošo veselības nozares pārslodzes risku Ministru kabinets 2020. gada 6. novembrī izsludināja ārkārtējo situāciju[[3]](#footnote-3) otro reizi šī gada laikā, lai samazinātu atkārtotu Covid-19 infekcijas izplatību Latvijā līdz kontrolējamai robežai, vienlaikus nodrošinot svarīgu valsts funkciju un pakalpojumu nepārtrauktību.

Latvijas stratēģijā tika noteikts, ka ir svarīgi būt elastīgiem lēmumu pieņemšanā, spējīgiem tos izskaidrot sabiedrībai un pielāgoties situācijas attīstībai, tādēļ sabiedrības informētība ir vitāli nozīmīga, Covid-19 infekcijas izplatības pārvaldībā un epidemioloģiskās drošības pasākumu Covid-19 infekcijas izplatības ierobežošanā.

Ņemot vērā minēto, Ministru kabinets 2020.gada 22.septembra sēdē (Prot. Nr.55., 37. §) atbalstīja informatīvajā ziņojumā “Par SMS apziņošanas izmantošanu personu informēšanai par Latvijā noteiktajiem Covid-19 epidemioloģiskās drošības pasākumiem” ietverto priekšlikumu uzsākt personu, kas ieceļoja vai atgriezās Latvijā no ārvalstīm, SMS apziņošanu no 2020.gada 28.septembra līdz 2020.gada 31.decembrim.

Šajā laika posmā elektronisko sakaru komersanti, kas nodrošina publisko mobilo elektronisko sakaru tīklu (LMT, TELE-2, BITE) pakalpojumus, būs provizoriski nosūtījuši 1 072 031 SMS paziņojumus.

Mobilie operatori sniedza savu ieguldījumu sabiedrības informēšanā un SMS paziņojumu nosūtīšanu Latvijas mobilo sakaru operatora balss pakalpojuma lietotājiem, kuri ir reģistrējušies sava operatora tīklā pēc viesabonēšanas, sedza no saviem līdzekļiem, savukārt viesabonenta SMS paziņojumu nosūtīšanai, valsts, Satiksmes ministrijas personā, kompensēja mobilo operatoru izdevumus 31 360 *euro* apmērā no valsts budžeta programmas 02.00.00 „Līdzekļi neparedzētiem gadījumiem”.

Lai turpinātu SMS paziņojumu izsūtīšanu, ir veiktas konsultācijas ar elektronisko sakaru komersantiem, kas nodrošina publisko mobilo elektronisko sakaru tīklu (LMT, TELE-2, BITE) pakalpojumus, kurā panākta vienošanās turpināt uz esošās vienošanās pamata SMS paziņojumu izsūtīšanu no 2021.gada 1.janvāra līdz 2021.gada 31.martam.

Ņemot vērā minēto, aicinu Ministru kabinetu atbalstīt SMS apziņošanas turpināšanu par personu, kuras ierodas vai atgriežas Latvijā, informēšanu izmantojot mobilo operatoru iespējas izplatīt to galalietotājiem Latvijā un viesabonentiem informāciju īsziņas veidā, protams, papildus citiem informēšanas veidiem (TV, radio, prese, sociālie tīkli, vides informācija).

Īstenojot informatīvajā ziņojumā minēto piedāvājumu, būtu jāņem vērā šādi aspekti:

* būs nepieciešami līdzekļi mobilo operatoru faktisko izdevumu kompensēšanai, kas saistīti ar SMS paziņojumu izsūtīšanu viesabonentiem *(priekšlikums - izdevumus segt no valsts budžeta programmas 02.00.00 „Līdzekļi neparedzētiem gadījumiem”, tos piešķirot Satiksmes ministrijai)*;
* Satiksmes ministrija noteiktā kārtībā pieprasīs Ministru kabinetam līdzekļus no valsts budžeta programmas 02.00.00 „Līdzekļi neparedzētiem gadījumiem” mobilo operatoru faktisko izdevumu kompensēšanai vienreiz par visu periodu no 2021.gada 01.janvāra līdz 2021.gada 31.martam, apkopojot un izvērtējot mobilo operatoru iesniegto informāciju;
* būtu apsverama nepieciešamība izvērtēt SMS apziņošanas efektivitāti un lietderību neilgi pirms lēmuma par turpmāko rīcību;

*(priekšlikums – Starpinstitūciju darbības koordinācijas grupai izvērtēt SMS apziņošanas efektivitāti un lietderību un līdz 2021.gada 16.martam informēt Ministru kabinetu par invertējuma rezultātiem un priekšlikumiem turpmākajai rīcībai)*.

Informatīvais ziņojums un MK protokollēmuma projekts tika izskatīts Starpinstitūciju darbības koordinācijas grupa (izveidota ar Ministru prezidenta 2020.gada 10.jūlija rīkojumu Nr.2020/1.2.1.-84) 14.12.2020. sēdē izvērtēja SMS apziņošanas efektivitāti un lietderību un atbalstīja Krīzes vadības padomes sekretariāta priekšlikumu turpināt veikt SMS apziņošanu, kā arī nolēma aicināt Ministru kabinetu lemt par SMS apziņošanas turpināšanu.

1. Covid-19 infekcijas izplatības pārvaldības likums // <https://likumi.lv/ta/id/315278-covid-19-infekcijas-izplatibas-parvaldibas-likums> [↑](#footnote-ref-1)
2. Ministru kabineta 2020.gada 9.jūnija noteikumi Nr.360 “Epidemioloģiskās drošības pasākumi Covid-19 infekcijas izplatības ierobežošanai” // <https://likumi.lv/ta/id/315304> [↑](#footnote-ref-2)
3. Ministru kabineta 2020. gada 6. novembra rīkojums Nr. 655 “Par ārkārtējās situācijas izsludināšanu” // <https://likumi.lv/ta/id/318517> [↑](#footnote-ref-3)